การชำระล้างวิญญาณ รู้ว่าคุณถูกสาปแช่งหรือไม่ ใช้พลังงานด้านบวก
เครื่องรางคือวัตถุที่คุณเก็บไว้กับตัวตลอดเวลาเพื่อป้องกันตัวเองจากพลังงานที่ชั่วร้าย และพวกมนต์ดำคำสาป การพกเครื่องรางไว้กับตัวสามารถทำให้คำสาปหรือคำแช่งอ่อนกำลังลง และมันจะทำร้ายคุณไม่ได้อีกต่อไป  เครื่องรางสามารถเป็นวัตถุใดก็ได้ ที่มีความหมายอันทรงพลังและเป็นที่นับถือของคุณ เครื่องประดับชิ้นพิเศษ เปลือกหอยจากหาดทรายที่โปรด หรือแม้กระทั่งเส้นริบบิ้นที่มัดผมมาตั้งแต่เด็กก็สามารถเป็นเครื่องรางได้เช่นกัน สวมเครื่องรางเอาไว้ที่คอ หรือเก็บไว้ในกระเป๋าตลอดเวลา พิธีอาบน้ำจะมีพลังที่ช่วยล้างพลังงานร้ายๆ ที่สร้างความเดือดร้อนให้คุณได้ ถ้าคุณรู้สึกเหมือนถูกสาป ให้จุดเทียนจำนวนหนึ่ง และเตรียมอ่างน้ำอุ่นเอาไว้ คิดแต่เรื่องดีๆ ขณะที่แช่น้ำอยู่นานๆ โรยของดังต่อไปนี้สักสิ่งสองสิ่งลงน้ำในอ่างเพื่อเพิ่มพลังในการชำระล้าง:  เกลือหนึ่งหยิบมือ ดอกฮิสซอฟ ใบโหระพา โกฐจุฬาลัมพา (จิงจูฉ่าย) พิมเสน หญ้าแฝก ชิงเฮา สมุนไพรที่มีพลังวิเศษก็สามารถเผาเพื่อ "ส่งคำสาปกลับ" ได้ ซึ่งเป็นการทำลายคำสาปคำแช่งนั่นเอง คุณไม่จำเป็นต้องเผาตามรายชื่อสมุนไพรข้างบนนั่นหมดหรอก แค่หามาให้มากสุดเท่าที่ทำได้ แล้วนำมารวมกัน ผูกด้วยเชือกหนึ่งเส้น จากนั้นก็จุดไฟเผา (ควรนำไปเผาข้างนอก หรือบริเวณที่ปลอดภัย) เมื่อสมุนไพรกระจุกนั้นถูกเผาทิ้งหมดแล้ว คำสาปก็หายไปแล้วเช่นกัน มีการกล่าวไว้ว่าโกฐจุฬาลัมพา ชิงเฮา และพิมเสนนั้นมีพลังแข็งกล้าในการไล่พลังงานร้ายๆ และทำลายคำสาปได้โดยเฉพาะ คุณอาจอยากเก็บมันเอาไว้สักหน่อย โดยให้ใส่เอาไว้ในถุงผ้าเล็กๆ แล้วผูกเอาไว้ที่เอว หรือใส่ในกระเป๋าก็ได้ ลองหาสาเหตุเพื่อรู้ว่าคุณอาจถูกแช่ง มีใครสักคนที่อยากให้คุณป่วยหรือไม่? ทำไมล่ะ? มันไม่ใช่เรื่องปกติหรอกที่จะถูกแช่งโดยคนที่คุณไม่รู้จัก ฉะนั้นที่คุณถูกแช่ง ก็อาจเป็นเพราะคนที่คุณรู้จักเขามีปัญหากับคุณยังไงล่ะ และนี่คือประเภทของคำสาปมนต์ดำที่อาจส่งมาถึงคุณได้  ทำเสน่ห์ ทำให้ตกหลุมรักโดยไม่เต็มใจ คาถาย้อนกลับ สาปให้โชคร้าย สาปด้วยการต้มน้ำให้หงุดหงิด นอนไม่หลับและฝันร้าย ถ้าคุณเคยประสบกับโชคร้ายหนักๆ มาก นั่นอาจหมายความว่ามีใครร่ายคาถามนต์ดำใส่คุณก็ได้นะ ถ้าเกิดโชคร้ายขึ้นซ้ำแล้วซ้ำเล่า แต่กลับดูไร้สาเหตุใดๆ คุณก็อาจจำเป็นจะต้องใช้ขั้นตอนบางอย่างในการแก้มนต์ดำ และนี่คือตัวอย่างสถานการณ์ที่อาจเกิดขึ้นได้ถ้าหากถูกร่ายมนต์ใส่:  เกิดการเจ็บป่วยโดยไม่มีสาเหตุที่แน่ชัด (และไม่ใช่เพียงไข้หวัดธรรมดาๆ) ได้คะแนนไม่ดีจากการสอบ แม้ว่าจะทบทวนอย่างหนักและมั่นใจว่าเก่งวิชานั้น มีสิวผุดขึ้นก่อนที่จะไปเดท แม้ว่าทั้งสัปดาห์ที่ผ่านมาจะไม่โผล่สักเม็ดเลยก็ตาม สะดุดล้มตอนที่กำลังจะได้แต้มในการแข่งขันบาสเกตบอล รถที่ขับเกิดพังขึ้นมา ทำให้พลาดโอกาสไปงานปาร์ตี้ที่ยิ่งใหญ่ประจำปี อยู่ๆ ครอบครัวก็จะย้ายบ้านโดยไม่บอกกล่าวล่วงหน้า ไม่ว่าสิ่งนั้นจะดูร้ายแรงแค่ไหน เรื่องของความซวยกับการถูกสาปมันก็คนละเรื่องกันอยู่ดี แม้ว่าคุณจะมีศัตรูอยู่บางส่วน แต่การที่ใครสักคนจะมีสิทธิ์ส่งพลังที่จะทำร้ายคุณจากที่ไกลๆ ได้ ก็ถือเป็นเรื่องที่หาได้ยากอยู่นะ ลองคิดดูดีๆ ว่ามันเกิดอะไรขึ้น แล้วลองหาเหตุผลอื่นว่าทำไมชีวิตถึงไม่ดำเนินไปตามในแบบที่หวังไว้ ถ้าคุณหาเหตุผลไม่ได้ และค่อนข้างมั่นใจว่ามีคนเล่นของกับคุณแน่ๆ ก็ให้ใช้วิธีที่จะกำจัดมนต์ดำออกไปซะ  ยกตัวอย่างเช่น ถ้าแฟนหนุ่มของคุณเลิกกับคุณเพื่อไปหาใครสักคน นั่นอาจไม่ใช่เพราะผู้หญิงคนอื่นร่ายมนต์ดำใส่คุณ แต่ผู้ชายอาจอยากไปอยู่แล้วก็ได้ หรือถ้าคุณมีตุ่มบวมขึ้น นั่นอาจแปลว่าคุณแพ้หอยหรือถั่วก็ได้ ควรลองตรวจสอบดูก่อนนะ อย่างไรก็ตาม ถ้าคุณค่อนข้างมั่นใจว่าคุณมีศัตรูที่มุ่งร้ายกับคุณ ก็ควรไปยังขั้นตอนที่จะทำลายคำสาป ในกรณีที่ถูกสาปจริงๆ มนต์ดำนั้นรับพลังมาจากพลังงานด้านลบ และสิ่งที่ตรงข้ามกันก็คือพลังงานด้านบวก ที่จะทำให้มนต์ดำอ่อนลงได้นั่นเอง ในกรณีนี้ เสียงหัวเราะถือเป็นยาชั้นดีจริงๆ เพราะคุณสามารถใช้ป้องกันคำสาปชนิดใดก็ตามโดยได้ผลดีเลยล่ะ คุณไม่ต้องทำพิธีหรือท่องคาถาใดๆ เพียงใช้พลังงานด้านบวกของตัวเองก็พอ  เมื่อคุณรู้สึกเหมือนมีคำสาปอยู่รอบๆ ตัวคุณ ให้นึกถึงบางสิ่งที่ตลกและหัวเราะออกมา พยายามเน้นนึกถึงคลิปหรือหนังสือตลกๆ แล้วปล่อยตัวเองให้สนุกไปกับความรู้สึกของคุณที่มีต่อสิ่งนั้นได้เลย เมื่อคุณเผชิญหน้ากับคนที่คุณสงสัยว่าเขาสาปคุณ ให้ยิ้มและมีมนุษยสัมพันธ์ที่ดีกับเขา ยิงมุกใส่สักมุกสองมุกให้ขำไปด้วยกัน แม้ว่าคนๆ นั้นจะไม่รู้สึกว่ามันขำ แต่พลังของเขาหรือเธอก็จะอ่อนลงด้วยพลังงานด้านบวกของคุณ มันคือมนต์ขาวด้านบวกที่จะช่วยให้พลังงานของคนๆ นั้นเปลี่ยนจากด้านลบเป็นด้านบวกจากในจิตวิญญาณ เพื่อที่เขาหรือเธอจะได้ไม่สามารถทำร้ายคุณด้วยคำสาปหรือการแช่งได้อีกต่อไป การบิดเปลี่ยนคาถาจะไม่ส่งผลร้ายไปยังที่ใด มันเพียงปกป้องไม่ให้คนๆ นั้นทำร้ายคุณได้อีกต่อไป โดยให้สลักชื่อของคนๆ นั้นเอาไว้บนเทียน แล้วตอนที่จุดไฟอยู่นั้น ก็ให้พูดคำนี้ซ้ำไปมา  ฉันพาคุณออกจากความมืด และจุดแสดงสว่างให้กับคุณ อย่าให้อดีตของคุณมาควบคุมปัจจุบันของฉัน อย่าให้อนาคตของฉันมืดมนเหมือนยามค่ำคืน ฉันมาพบคุณด้วยวงแขนที่อ้ารับคุณอยู่ และนำพาคุณกลับสู่แสงสว่าง ฉะนั้นทำให้เรื่องร้ายๆ หายไปซะ ถ้าคุณมั่นใจว่ามีคำสาปส่งมาถึงคุณแน่ๆ อาจถึงเวลาคุยกับนักบำบัดทางจิตวิญญาณที่จะสามารถช่วยลบล้างมันออกไปด้วยพิธีต่างๆ ได้ โดยให้ปรึกษากับใครสักคนที่เข้าใจสิ่งที่คุณกำลังเผชิญ และรู้วิธีล้างคำสาปออกอย่างถูกต้อง เพื่อให้ชีวิตของคุณกลับมาดีเหมือนเดิม  ถ้าคุณนับถือศาสนาอยู่ ก็อาจลองไปปรึกษากับผู้นำของศาสนาคุณเพื่อขอคำแนะนำดูได้ การคุยกับหมอผีอาจช่วยได้ แต่ต้องหาคนที่น่าเชื่อถือ และมีความเชี่ยวชาญด้านเวทมนต์ด้วยนะ การคุยกับนักบำบัดโรคที่รับบำบัดทางจิตใจก็อาจช่วยได้เช่นกัน การสะกดจิตและเทคนิคอื่นๆ อาจเป็นการเรียกพลังงานด้านบวกเข้าสู่ชีวิตคุณได้
ใช้เครื่องรางป้องกันภัยให้ตัวเอง. แช่น้ำเกลือและสมุนไพรที่มีมนต์ขลัง. เผาเครื่องหอมสะท้อนคำสาป (uncrossing incense). ดูว่าจะมีใครมีเหตุผลที่จะสาปคุณหรือไม่. ดูว่าคุณโชคร้ายเป็นพิเศษไหม. รู้ไว้ว่าเรื่องแย่ๆ ก็ไม่ใช่การสาปแช่งเสมอไป. หัวเราะเพื่อทำลายคำสาป. ลองเปลี่ยนคาถาจากร้ายให้กลายเป็นดี. ปรึกษากับนักบำบัดทางจิตวิญญาณ.
https://www.wikihow.com/Remove-Black-Magic-Spells https://www.wikihow.com/Remove-Black-Magic-Spells https://www.wikihow.com/Remove-Black-Magic-Spells
Cleansing Your Spirit Knowing Whether You're Cursed Using Positive Energy